УТВЪРЖДАВАМ

Директор:

/д-р Г. Лещарска/

.

**Д О К У М Е Н Т А Ц И Я ЗА У Ч А С Т И Е**

**В ПРОЦЕДУРА ЗА**

**ВЪЗЛАГАНЕ НА ОБЩЕСТВЕНА ПОРЪЧКА**

**ЧРЕЗ ПУБЛИЧНА ПОКАНА С ПРЕДМЕТ:**

**„ПЕРИОДИЧНА ИЗРАБОТКА И ДОСТАВКА НА ВАУЧЕРИ ЗА ХРАНА НА ДЕЖУРЕН НА 12 ЧАСОВИ ДЕЖУРСТВА СЪГЛАСНО НАРЕДБА № 11/2005 Г. НА МТСП ПО ЗАЯВКА ЗА НУЖДИТЕ НА ЦЕНТЪР ЗА СПЕШНА МЕДИЦИНСКА ПОМОЩ – ВРАЦА ЗА 2015 ГОД.“**

***За всички неупоменати и/или неуредените въпроси в настоящата Документация, ще се прилагат разпоредбите на Закон за обществените поръчки /ЗОП/***

**І. Предмет на обществената поръчка:**

Предмет на възлагане на настоящата обществена поръчка е: „**Периодична изработка и доставка на ваучери за храна на дежурен персонал на 12 часови дежурства съгласно наредба № 11/2005 г. на МТСП по заявка за нуждите на ЦСМП-Враца за 2015 г.“**

Прогнозната стойност за доставката е в размер на 40000 лв. без ДДС или 48000 лв. с ДДС.

1. Обособени позиции.

Не се предвиждат обособени позиции

2.Възможност за представяне на варианти в офертите.

Не се предвижда възможност за предоставяне на варианти в офертите.

**ИЗИСКВАНИЯ КЪМ УЧАСТНИЦИТЕ**

**ОБЩИ ИЗИСКВАНИЯ КЪМ УЧАСТНИЦИТЕ**

1.1. В процедурата за възлагане на обществената поръчка могат да участват български или чуждестранни физически или юридически лица, включително техни обединения, които отговарят на изискванията, регламентирани от Закона за обществени поръчки и обявените от Възложителя изисквания в настоящата документация и публичната покана.

1.2. Всеки участник може да представи само по една оферта за обособена позиция . Всички документи, които са на чужд език, се представят и с превод на български език.

1.3. Не се допуска представянето на варианти.

1.4. Едно и също физическо или юридическо лице участник в процедурата може да участва само в едно обединение.

1.5. Всеки участник в процедурата за възлагане на обществената поръчка е длъжен да заяви в офертата си дали при изпълнението на поръчката ще използва или не подизпълнители.

1.6. Лице, което участва в обединение или е дало съгласието си и фигурира като подизпълнител в офертата на друг участник, не може да представя самостоятелно оферта.

1.7. Не може да участва във възлагането на обществената поръчка лице, съответно Възложителят ще отстрани от участие в процедурата всеки участник, при който е налице някое от следните обстоятелства:

а) осъден с влязла в сила присъда, освен ако е реабилитиран за:

- престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс;

- подкуп по чл. 301 - 307 от Наказателния кодекс;

- участие в организирана престъпна група по чл. 321 и 321а от Наказателния кодекс;

- престъпление против собствеността по чл. 194 - 217 от Наказателния кодекс;

- престъпление против стопанството по чл. 219 - 252 от Наказателния кодекс;

б) обявен в несъстоятелност.

в) е в производство по ликвидация или се намира в подобна процедура съгласно националните закони и подзаконови актове;

г) има задължения по смисъла на чл. 162, ал. 2, т. 1 от ДОПК към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която участникът е установен;

д) е в открито производство по несъстоятелност, или е сключил извънсъдебно споразумение с кредиторите си по смисъла на чл. 740 от Търговския закон, а в случай че участникът е чуждестранно лице – се намира в подобна процедура съгласно националните закони и подзаконови актове, включително когато неговата дейност е под разпореждане на съда, или участникът е преустановил дейността си;

е) е осъден с влязла в сила присъда за престъпление по чл. 313 от Наказателния кодекс във връзка с провеждане на процедури за възлагане на обществени поръчки;

ж) при които лицата, посочени в чл. 47, ал. 4 от ЗОП, са свързани лица по смисъла на § 1, т. 23а от допълнителните разпоредби на Закона за обществените поръчки с Възложителя или със служители, на ръководна длъжност в неговата организация;

з) които са сключили договор с лице по чл. 21 или чл. 22 от Закона за предотвратяване и установяване на конфликт на интереси.

С оглед спазването на изискванията на Закона за обществените поръчки (чл.47, ал.9), при подаване на офертата за участие, участниците удостоверяват липсата на горепосочените обстоятелства с една декларация, която се попълва, подписва и подпечатва, съгласно приложения образец. Когато участник в процедурата е обединение, което не е юридическо лице, декларацията по чл. 47 ал. 9 от ЗОП се представя за всяко физическо или юридическо лице, включено в обединението. Когато участникът предвижда участието на подизпълнители при изпълнение на поръчката, горепосочените изисквания, се прилагат и за подизпълнителите. В този случай, декларацията по чл. 47, ал. 9 се представя за всеки един от подизпълнителите.

В случай, че участникът участва като обединение/консорциум, което не е регистрирано като самостоятелно юридическо лице, тогава участниците в обединението /консорциума подписват документ (договор), който следва да бъде представен от Участника в заверено копие. Документът трябва да съдържа клаузи, които гарантират, че:

* Всички членове на обединението/консорциума са отговорни заедно и поотделно за изпълнението на договора;
* Е определен представляващият обединението/консорциума, който е упълномощен да задължава, да получава указания за и от името на всеки член на обединението/консорциума. Допуска се повече от едно лице да представляват обединението заедно и поотделно;
* Представляващият обединението/консорциума е упълномощен да представи офертата от името и за сметка на обединението и да сключи договор с възложителя;
* Срокът на обединението е най-малко за времето, за което поръчката ще бъде изпълнена;
* Всички членове на обединението/консорциума са задължени да останат в него за целия период на изпълнение на договора;
* Разпределение на дейностите от предмета на възлаганата поръчка между участниците в обединението, както и ресурсите, с които ще участва всеки един от участниците в обединението.

Не се допускат промени в състава на обединението след подаването на офертата. Когато участник в процедурата е обединение, което не е юридическо лице, документите се представят съобразно изискванията на чл. 56, ал. 3 ЗОП.

**СПЕЦИФИЧНИ ИЗИСКВАНИЯ КЪМ УЧАСТНИЦИТЕ, ОТНОСНО ТЕХНИЧЕСКИТЕ ИМ ВЪЗМОЖНОСТИ И КВАЛИФИКАЦИЯ** **ЗА** **ИЗПЪЛНЕНИЕ НА ПОРЪЧКАТА**

2.1. Кандидатите да притежават валидно Разрешение за извършване на дейност като оператор, по реда на Наредба № 7 от 9.07 .2003 г. за условията и реда за издаване и отнемане на разрешение за извършване на дейност като оператор на ваучери за храна и осъществяване дейност като оператор.

2.2.Кандидатите да имат и представят сключени договори, съгласно чл. 15 от Наредба № 7 от 9 юли 2003 г., както и да представят списък и брой на търговските обекти с посочени адреси на територията на област Враца – /Враца, Мездра, Роман, Криводол, Оряхово, Бяла Слатина, Козлодуй/ търговски вериги- „Била”, „Кауфланд”, „Лидъл” и „Пени”, в които ваучерите могат да се използват като платежно средство.

2.3. Ваучерите за храна да съдържат задължителните елементи, посочени в чл. 22, ал. 2 от Наредба № 7 от 09.07.2003 г., да е отбелязано, че се отнасят за хранителни продукти и да имат срок на валидност не по-малко от дванадесет месеца след доставянето им.

2.4. Ваучерите за храна да се доставят текущо в рамките на срока на договора, въз основа на предварителни писмени заявки според конкретните нужди на Възложителя, във всяка от които се посочва следната информация: брой на ваучерите с номинал 2 лева и обща стойност на заявените ваучери.

2.4. Заявките да се изготвят по образец на фирмата-оператор, предоставен на Възложителя при подписването на договора. Доставката на ваучерите да е за сметка на оператора.

**Срок за изпълнение на поръчката:**

Срокът за изпълнение на доставките е не повече от 5 /пет/ работни дни, считано от датата на подаване на писмената заявка от Възложителя или упълномощено от него лице.

**Място на изпълнение на поръчката:**

Място за изпълнение на доставките, предмет на настоящата обществена поръчка е: град Враца, бул. Втори юни № 68, ЦСМП-Враца.

**Начин на образуване на цената:**

Цената следва да бъде посочена в български лева без ДДС и стойността да включва номиналната стойност на ваучерите, възнаграждението по отпечатването им и доставката до мястото на изпълнението.

**Условия и начин на плащане**

Цената по договора ще се заплаща в български лева, по банков път в срок до 60 (шестдесет) календарни дни от представяне на фактура.

**Критерии за оценка на офертите: ИКОНОМИЧЕСКИ НАЙ-ИЗГОДНА ОФЕРТА**

Показателите за комплексна оценка с тяхната относителна тежест са:

КО - комплексна оценка - 100 т. максимум.

КЦ - предложена цена/най-ниска цена за възнаграждението по отпечатването на ваучерите и доставката без ДДС./ - 50 т. максимум.

КТ- брой големи търговски вериги, с които участника има сключени договори на територията на ЦСМП-Враца – област Враца - 40 т. максимум.

КС - срок доставка - 10 т. максимум.

Комплексната оценка е сбор от получените оценки. Изчислява се по формулата КО=КЦ+КТ+КС.

**Класиране на участниците**

На първо място се класира участникът, получил най-висока оценка.

**Срок на валидност на офертите:** 60 /шестдесет/ календарни дни, считано от крайния срок за подаване.

**ОФЕРТА**

1. **Подготовка на офертата:**

Не се предвижда възможност за предоставяне на варианти в офертите.

При изготвяне на офертата всеки участник трябва да се придържа точно към обявените от Възложителя условия.

До изтичане на срока за получаване на офертите, всеки участник може да промени, допълни или оттегли офертата си.

Представянето на офертата задължава участника да приеме напълно всички изисквания и условия, посочени в настоящата покана, при спазване на Закона за обществените поръчки.

1. **Представяне на офертата**

Офертата се представя в запечатан непрозрачен плик от участника или от упълномощен от него представител лично или по пощата с препоръчано писмо с обратна разписка, или чрез куриер.

При приемане на офертата върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатан или скъсан плик.

**3. Съдържание на офертата**

1. Списък на документите, съдържащи се в офертата, подписан и подпечатан от участника.

2. Данни за лицето, което прави предложението - представяне на участника, което включва: посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която кандидатът или участникът е установен, както и адрес, включително електронен, за кореспонденция при провеждането на процедурата;

3. Декларация по чл. 47, ал. 9 от ЗОП, попълнен образец от настоящата документация.

4. При участници обединения - копие на договора за обединение, а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващият.

5. Нотариално заверено пълномощно на лицето, упълномощено да представлява участника в процедурата (когато участникът не се представлява от лицата, които имат право на това, съгласно документите му за регистрация).

6. Документи за техническите възможности и квалификацията на участника, съгласно ЗОП и настоящата документация:

7. Декларация по чл. 56, ал. 1, т. 8 от ЗОП за използване/неизползване на подизпълнители и списък с имената им, с посочване на вида на работите, които ще извършват и дела на тяхното участие, попълнен образец от настоящата документация.

8. Декларация за съгласие за участие като подизпълнител, попълнен образец от настоящата документация

9. Декларация по чл. 56, ал. 1, т. 12 от ЗОП за приемане на условията в проекта на договора, попълнен образец от настоящата документация.

10. Техническо предложение по образец.

11. Списък на търговските обекти, в които се приемат ваучерите за храна на кандидата в град Враца и филиалите: Мездра, Роман, Козлодуй, Бяла Слатина, Оряхово, Криводол.

12. Декларация, че участникът има сключени договори с доставчици, които са регистрирани като търговци и извършват стопанска дейност чрез търговски обекти във всяко от изброените населени места – седалища на филиалите на ЦСМП – Враца. Задължително изискване е минимум един обект във всяко от изброените населени места;

13. Ценово предложение по образец, в отделен, непрозрачен и запечатан плик с надпис „Цена“.

**Изисквания към изпълнителя:**

При подписване на договора за обществена поръчка участникът, определен за изпълнител, е длъжен да представи документи, издадени от компетентен орган, за удостоверяване липсата на обстоятелствата по чл.47, ал.1, т.1 от ЗОП и декларации за липсата на обстоятелствата по чл.47, ал.5 от ЗОП.

**ГАРАНЦИЯ ЗА ИЗПЪЛНЕНИЕ**

1. Гаранцията за изпълнение е в размер на 3% от прогнозната стойност на поръчката и представлява банкова гаранция. Кандидатът, определен за изпълнител, представя банкова гаранция за изпълнение на договора за обществена поръчка, която се освобождава след изтичане срока на договора.

**РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**

1. Получаването, разглеждането и оценката на офертите се извършва от Комисия, определена от възложителя в деня на отваряне на офертите.

2. Преди получаване на офертите членовете на Комисията по т.1 представят декларации за обстоятелствата по чл. 35, ал. 1, т. 2 - 4 ЗОП.

3. Комисията по т.1 разглежда офертите съобразно реда, посочен във Вътрешните правила за провеждане на процедурите по Закона за обществените поръчки на ЦСМП-Враца. Комисията оценява и класира офертите в съответствие с предварително обявените условия от Възложителя.

4. За резултатите от работата си Комисията съставя протокол, който се представя на Възложителя за утвърждаване, заедно с предаване на цялата документация по процедурата.

ОБРАЗЕЦ №1

**ТЕХНИЧЕСКА ОФЕРТА**

за участие в процедура по реда на Глава осем „а” от ЗОП с предмет:

„**Периодична изработка и доставка на ваучери за храна на дежурен персонал на 12 часови дежурства съгласно наредба № 11/2005 г. на МТСП по заявка за нуждите на ЦСМП-Враца за 2015 г.“**

от , ЕИК \_\_\_\_\_\_\_\_\_\_\_\_\_\_\_\_\_\_

седалище и адрес на управление

представлявано от

лице за контакти:

тел. факс: e-mail:

**УВАЖАЕМА ГОСПОЖО ДИРЕКТОР**,

С настоящото, Ви представяме нашето техническо предложение за изпълнение на обявената от Вас процедура за възлагане на обществена поръчка с предмет: „**Периодична изработка и доставка на ваучери за храна на дежурен персонал на 12 часови дежурства съгласно наредба № 11/2005 г. на МТСП по заявка за нуждите на ЦСМП-Враца за 2015 г.“**

1.Срокът за изпълнение на доставката е - \_\_\_\_\_ работни дни,

(но не повече от пет работни дни, считано от датата на получаването на писмена заявка за брой ваучери с номинал 2 лв.).

2. Предлаганите от нас ваучери могат да се използват в магазинната мрежа в срок от \_\_\_\_\_\_\_\_\_\_ месеца, но не по-малко от дванадесет месеца, след доставката).

3. Предлагаме ваучерите да се използват в следните търговски обекти на територията на област Враца по приложен Списък.

4. Прилагаме Списък-Декларация на търговските обекти с точно наименование, види адрес на търговските обекти в гр. Враца ......................................, ЕИК на търговеца, стопанисващ обекта, краен срок за действие на договорните отношения между търговеца и оператора.

Приемаме да се считаме обвързани от задълженията и условията, поети с офертата ни до изтичане на 60 (шестдесет) календарни дни, считано от крайния срок за получаване на офертите.Гарантираме, че сме в състояние да изпълним качествено поръчката в пълно съответствие с гореописаната оферта.

Дата: ............. Подпис и печат: ................

ОБРАЗЕЦ №2

**ЦЕНОВО ПРЕДЛОЖЕНИЕ**

за участие в процедура по реда на Глава осем „а” от ЗОП с предмет:

„**Периодична изработка и доставка на ваучери за храна на дежурен персонал на 12 часови дежурства съгласно наредба № 11/2005 г. на МТСП по заявка за нуждите на ЦСМП-Враца за 2015 г.“**

от , ЕИК \_\_\_\_\_\_\_\_\_\_\_\_\_\_\_\_\_\_

седалище и адрес на управление

представлявано от

лице за контакти:

тел. факс: e-mail:

Регистрация по ЗДДС: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Сметка IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

BIC код на банката\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Банка: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**УВАЖАЕМА ГОСПОЖО ДИРЕКТОР**,

След запознаване с условията на поръчката, заявяваме, че желаем да участваме в обявената от Вас процедура за възлагане на обществена поръчка с предмет: „**Периодична изработка и доставка на ваучери за храна на дежурен персонал на 12 часови дежурства съгласно наредба № 11/2005 г. на МТСП по заявка за нуждите на ЦСМП-Враца за 2015 г.“**

във връзка с което Ви представяме нашата възможно най-добра ценова оферта, както следва:

Предлагана цена за изработване, отпечатване и доставка на един брой ваучер с номинална стойност 2.00 лв. е\_\_\_\_\_\_лв.(словом \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ лв.), без ДДС или\_\_\_\_\_\_\_ лв. (словом \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_лв.), с начислен ДДС.

Цената се изписва до втория знак след десетичната запетая.

Така предложената цена включва всички разходи за изпълнение предмета на доставката.

Посочената цена не подлежи на промяна през целия срок на действие на договора за изпълнение на поръчката.

дата………………. Подпис и печат:………………………ОБРАЗЕЦ №3

**ДЕКЛАРАЦИЯ**

По чл. 47, ал. 9 от ЗОП

Долуподписаният/ата .............................................................................................., адрес: ...................................................................................................................., л.к. № ..........................................., издадена на ..................................... г., от ............................................., гр. ...................................................... ,

**ДЕКЛАРИРАМ ЧЕ:**

1. Не съм осъждан(а) с влязла в сила присъда /Реабилитиран съм за:

а) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс;

б) подкуп по чл. 301 - 307 от Наказателния кодекс;

в) участие в организирана престъпна група по чл. 321 и 321а от Наказателния кодекс;

г) престъпление против собствеността по чл. 194 - 217 от Наказателния кодекс;

д) престъпление против стопанството по чл. 219 - 252 от Наказателния кодекс.

2. Представляваният от мен участник не е обявен в несъстоятелност.

3. Представляваният от мен участник не се намира в производство по ликвидация, нито в подобна процедура, съгласно националните ми закони и подзаконови актове;

4. Представляваният от мен участник няма парични задължения към държавата или към община по смисъла на чл. 162, ал. 2 от Данъчно-осигурителния процесуален кодекс, които са установени с влязъл в сила акт на компетентен орган и за които не е допуснато разсрочване или отсрочване на задълженията или парични задължения, свързани с плащането на вноски за социалното осигуряване или на данъци съгласно правните норми на държавата, в която участникът е установен.

5.Представляваният от мен участник не е в открито производство по несъстоятелност, не е сключил извънсъдебно споразумение с кредиторите си по смисъла на чл. 740 от Търговския закон или ако е чуждестранно лице, не се намира в подобна процедура съгласно националните си закони и подзаконови актове, неговата дейност не е под разпореждане на съда и не е преустановил дейността си.

6. Не съм осъден с влязла в сила присъда за престъпление по чл. 313 от Наказателния кодекс във връзка с провеждане на процедури за възлагане на обществени поръчки.

7. Не съм свързано лице по смисъла на § 1, т. 23а от допълнителните разпоредби на Закона за обществените поръчки с възложителя или със служители на ръководна длъжност в неговата организация.

8. Представляваният от мен участник не е сключил договор с лице по чл. 21 или чл. 22 от Закона за предотвратяване и установяване на конфликт на интереси.

9. Информация относно публичните регистри, в които се съдържат посочените обстоятелства, или компетентния орган, който съгласно законодателството на държавата, в която участникът е установен, е длъжен да предоставя информация за горепосочените обстоятелства, посочени в т.1-8 от настоящата декларация, служебно на възложителя:

Известна ми е отговорността по чл.313 от НК за неверни данни.

Задължавам се при промени на горепосочените обстоятелства да уведомя Възложителя в седемдневен срок от настъпването им.

**Забележка:** *В случай, че участникът е юридическо лице, декларацията се подписва задължително от лицата, посочени в чл. 47, ал. 4 от ЗОП.*

*В случай, че участникът е обединение, декларация се представя за всяко физическо или юридическо лице, включено в обединението, съобразно чл. 56, ал. 3, т. 1 от ЗОП.*

*Когато деклараторът е чуждестранен гражданин, декларацията, която е на чужд език се представя и в превод.*

Дата: ............................. ДЕКЛАРАТОР: ....................................

(подпис, печат)

ОБРАЗЕЦ №4

**ДЕКЛАРАЦИЯ**

**за използване на подизпълнители**

Долуподписаният/ата \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, адрес: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, л.к. № \_\_\_\_\_\_\_\_\_\_\_\_\_\_\_\_\_\_\_\_\_\_\_\_, издадена на \_\_\_\_\_\_\_\_\_\_\_\_\_\_\_\_\_\_\_\_\_\_\_\_ г., от \_\_\_\_\_\_\_\_\_\_\_\_\_\_

и с оглед участието в процедура провеждана при условията на глава осем „а” от ЗОП за възлагане на обществена поръчка с обект: „**Периодична изработка и доставка на ваучери за храна на дежурен персонал на 12 часови дежурства съгласно наредба № 11/2005 г. на МТСП по заявка за нуждите на ЦСМП-Враца за 2015 г.“**

**ДЕКЛАРИРАМ, че:**

1. При изпълнение на поръчката няма да ползвам/ще ползвам подизпълнител/и/. (ненужното се зачертава)

2. Подизпълнителя, който ще ползвам е: ............…………………................. с ЕИК ......................................................................................................................, представляван от ...................................................................................................

3. Видът на работите, които ще извършва подизпълнителя са следните: ……………………………………………………………………………………………

4. Делът на участие на подизпълнителите при изпълнение на поръчката ще бъде .........% от общата стойност на поръчката.

Известно ми е, че за деклариране на неверни данни нося наказателна отговорност по чл. 313 от НК.

Дата: ……………. г. Декларатор: ……………………

/ подпис и печат /

ОБРАЗЕЦ №5

**ДЕКЛАРАЦИЯ**

**на подизпълнителя**

Долуподписаният/ата \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, адрес: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, л.к. № \_\_\_\_\_\_\_\_\_\_\_\_\_\_\_\_\_\_\_\_\_\_\_\_, издадена на \_\_\_\_\_\_\_\_\_\_\_\_\_\_\_\_\_\_\_\_\_\_\_\_ г., от \_\_\_\_\_\_\_\_\_\_\_\_\_\_

с оглед участието в процедура провеждана при условията на глава осем „а” от ЗОП за възлагане на обществена поръчка с обект:„**Периодична изработка и доставка на ваучери за храна на дежурен персонал на 12 часови дежурства съгласно наредба № 11/2005 г. на МТСП по заявка за нуждите на ЦСМП-Враца за 2015 г.“**

**ДЕКЛАРИРАМ,**

че сме съгласни да участваме в процедура за възлагане на обществена поръчка с горе цитирания обект, като подизпълнител на участник \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дейностите, които ще изпълняваме като подизпълнител са:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Запознати сме, че заявявайки желанието си да бъдем подизпълнител, нямаме право да участваме като самостоятелен участник или член на обединение в горепосочената процедура.

Във връзка с изискванията на процедурата, приложено представяме документи съгласно посочените изисквания от възложителя в документацията за обществената поръчка

Известно ми е, че за деклариране на неверни данни нося наказателна отговорност по чл. 313 от НК.

Дата: ……………. г. Декларатор: …......................ОБРАЗЕЦ №6

**ДЕКЛАРАЦИЯ**

**по чл. 56, ал. 1, т. 12 от Закона за обществените поръчки**

**за приемане на условията в проекта на договора**

Долуподписаният/ата \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, адрес: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, л.к. № \_\_\_\_\_\_\_\_\_\_\_\_\_\_\_\_\_\_\_\_\_\_\_\_, издадена на \_\_\_\_\_\_\_\_\_\_\_\_\_\_\_\_\_\_\_\_\_\_\_\_ г., от \_\_\_\_\_\_\_\_\_\_\_\_\_\_

с оглед участието в процедура провеждана при условията на глава осем „а” от ЗОП за възлагане на обществена поръчка с обект: „**Периодична изработка и доставка на ваучери за храна на дежурен персонал на 12 часови дежурства съгласно наредба № 11/2005 г. на МТСП по заявка за нуждите на ЦСМП-Враца за 2015 г.“**

**ДЕКЛАРИРАМ,**

Запознат съм със съдържанието на проекта на договора и приемам/не приемам (ненужното се зачертава ) условията в него.

Дата: …………… г. Декларатор: ……………

# 

# ОБРАЗЕЦ №7

# Д О Г О В О Р

/проект/

Днес, ..............2015 год. в град Враца, на основание чл. 101е, ал1 от ЗОП и проведена процедура при условията на глава осем „а” от ЗОП за възлагане на обществена поръчка с обект: „**Периодична изработка и доставка на ваучери за храна на дежурен персонал на 12 часови дежурства съгласно наредба № 11/2005 г. на МТСП по заявка за нуждите на ЦСМП-Враца за 2015 г.“**

между:

1. **ЦЕНТЪР ЗА СПЕШНА МЕДИЦИНСКА ПОМОЩ – ВРАЦА**, с адрес: гр. Враца, бул. Втори юни № 68, ЕИК 106003602, представляван от Директора Галина Лещарска, наричан за краткост "ВЪЗЛОЖИТЕЛ" и

2. , ЕИК \_\_\_\_\_\_\_\_\_\_\_\_\_\_\_\_\_\_

седалище и адрес на управление

представлявано от

в качеството му на:

тел. факс: e-mail: , наричано за краткост **“ИЗПЪЛНИТЕЛ”,**

**СЕ СКЛЮЧИ НАСТОЯЩИЯТ ДОГОВОР, ПО СИЛАТА НА КОЙТО СТРАНИТЕ СЕ УГОВОРИХА ЗА СЛЕДНОТО:**

**І. ПРЕДМЕТ И СРОК НА ДОГОВОРА**

Чл.1 (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва осигуряване на храна за дежурния персонал на ЦСМП-Враца по Наредба № 11/2005 на МТСП и МЗ, като доставя ваучери за храна с номинална стойност 2.00 лв. съгласно Техническата оферта - неразделна част от този договор и срещу цена, посочена в Ценовата оферта на изпълнителя – неразделна част от този договор.

(2) Изпълнението на предмета по предходната алинея включва изпълнението на следните дейности - периодично изработване, отпечатване и доставяне на ваучери за храна с номинална стойност 2.00 лв. по предварителна заявка от ВЪЗЛОЖИТЕЛЯ.

(3) Изпълнението на поръчката включва осигуряване ползването на ваучерите като платежно средство в търговски обекти по смисъла на §1, т. 4 от ДР на Наредба №7 /2003 г. На МТСП и МФ.

(3) ИЗПЪЛНИТЕЛЯТ следва да изпълни дейностите по ал. 2 в съответствие с изискванията на Техническата спецификация на Възложителя, Техническото и Ценовото предложение на ИЗПЪЛНИТЕЛЯ, които са неразделна част от настоящия договор и в сроковете по раздел ІІ от настоящия договор.

(4) Мястото на доставка е град Враца, бул. Втори юни № 68, ЦСМП-Враца.

(5) Предаването на доставката от ИЗПЪЛНИТЕЛЯТ на ВЪЗЛОЖИТЕЛЯ се удостоверява с подписването на Приемо-предавателен протокол и надлежно оформена фактура.

**ІІ. СРОКОВЕ ПО ДОГОВОРА**

Чл. 2. (1) Срокът за изпълнение на договора започва да тече от датата на подписването му.

(2) ИЗПЪЛНИТЕЛЯТ трябва да доставя ваучерите в срок до \_\_\_\_\_\_\_\_\_\_\_\_ дни(попълва се съобразно Техническото предложение на Изпълнителя)дни, но не повече от 5 работни дни, считано от датата на получаване на заявката за брой ваучери за отработените дежурства през предходния месец.

**ІІІ. ЦЕНИ И НАЧИН НА ПЛАЩАНЕ**

Чл. 3. (1) Цената за изпълнение на настоящия договор е съгласно предложено от ИЗПЪЛНИТЕЛЯ и прието от ВЪЗЛОЖИТЕЛЯ Ценово предложение, а именно:

Ценовото предложение за доставка на ваучери с номинална стойност от 2.00 лв. е \_\_\_\_\_\_\_\_\_ (с думи …………………………………) лв. без ДДС или \_\_\_\_\_\_\_\_\_\_\_\_\_\_\_\_\_\_\_ (с думи …………………………………) лв. с ДДС.

(2) Цената по ал. 1 съставлява цялостното възнаграждение, дължимо от ВЪЗЛОЖИТЕЛЯ на ИЗПЪЛНИТЕЛЯ за изпълнение на доставката по този договор и включва цената на ваучерите и цената за възнаграждение за изработването, отпечатването и доставянето им до мястото на изпълнението.

(3) Цената по ал. 1 е окончателна и не подлежи на промяна за срока на действие на договора.

(4) ИЗПЪЛНИТЕЛЯТ потвърждава, че цената за изпълнение по договора е единственото възнаграждение за изпълнение на дейностите по договора.

Чл. 4. (1) Цената на ваучерите по направена заявка за съответния месец ще се заплаща в български лева, по банков път, авансово след представена проформа фактура. Ваучерите ще се получават в срок до 5 работни дни след заплащане на проформа фактурата.

(2) Плащанията се извършват с платежно нареждане по банкова сметка на ИЗПЪЛНИТЕЛЯ при:

Банка: ………………………

IBAN: ……………………….

BIC: ………………………….

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 5. ВЪЗЛОЖИТЕЛЯТ се задължава:

1. да заплаща на ИЗПЪЛНИТЕЛЯ уговорената цена в сроковете и при условията на настоящия договор;

2. да получава доставките в срока и на мястото, посочено в чл. 1, ал. 4 ;

3. да предостави на ИЗПЪЛНИТЕЛЯ необходимите данни, намиращи се при ВЪЗЛОЖИТЕЛЯ, необходими за изпълнението на договора;

4. ВЪЗЛОЖИТЕЛЯТ се задължава да поръчва ваучери до края на изтичане на срока на договор, вкл. за отработените дежурства през месец декември.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 6. ИЗПЪЛНИТЕЛЯТ има право да получи цената на доставките по този договор в размер и срокове, съгласно чл. 2, чл. 3 и чл. 4 от Договора.

Чл. 7. ИЗПЪЛНИТЕЛЯТ се задължава:

1. да изпълни предмета по чл. 1 от настоящия договор, в сроковете по чл. 2;

2. да осигури за своя сметка транспорта по доставката;

3. Отпечатаните и доставени ваучери за храна следва да могат да се ползват в търговските обекти в срок до 12 месеца

4. да информира ВЪЗЛОЖИТЕЛЯ за проблеми, възникнали при изпълнението на договора и за мерките, предприети за тяхното решаване;

5. да определи длъжностно техническо лице, което ще упражнява контрол по изпълнение предмета на поръчката и да го съобщи на Възложителя.

**ІX. ПРЕКРАТЯВАНЕ НА ДОГОВОРА**

Чл. 7. Настоящият договор се прекратява с пълно изпълнение на задълженията на страните по договора.

Чл. 8. ВЪЗЛОЖИТЕЛЯТ може едностранно да прекрати договора с двуседмично писмено предизвестие, когато:

1. при започване на процедура по ликвидация на ИЗПЪЛНИТЕЛЯ;

2. при откриване на производство по обявяване в несъстоятелност на ИЗПЪЛНИТЕЛЯ;

3. спрямо ИЗПЪЛНИТЕЛЯ се установи обстоятелство по чл. 47 от ЗОП, съгласно обявените условия на поръчката;

Чл. 9. ВЪЗЛОЖИТЕЛЯТ има право да развали договора, с отправянето на писмено предизвестие до ИЗПЪЛНИТЕЛЯ, без да предоставя на ИЗПЪЛНИТЕЛЯ допълнително подходящ срок за изпълнение на съответното договорно задължение, в следните случаи:

1. ако е налице системно неизпълнение от страна на ИЗПЪЛНИТЕЛЯ;

2. при съществено неизпълнение на което и да е задължение на ИЗПЪЛНИТЕЛЯ по този договор.

Чл. 10. ИЗПЪЛНИТЕЛЯТ има право, с едномесечно писмено предизвестие, изпратено до ВЪЗЛОЖИТЕЛЯ да развали договора, ако възложителят не плати уговореното възнаграждение в посочения в договора срок.

**X. СПОРОВЕ**

Чл. 11. Всички спорове, които могат да възникнат във връзка с настоящия договор, по повод неговото изпълнение или тълкуване, включително споровете, породени или отнасящи се до неговата недействителност или прекратяване, страните ще уреждат доброволно и добронамерено.

Чл. 12. Ако по пътя на преговорите не може да се постигне съгласие, всички спорове ще се решават от съответния родовокомпетентен съд.

Неразделна част от настоящия договор са следните документи:

1. Техническо предложение

2. Ценово предложение

3. Техническа спецификация

Настоящият договор се подписа в три еднообразни оригинални екземпляра – два за Възложителя и един за Изпълнителя.

**Д О Г О В А Р Я Щ И :**

**ЗА ВЪЗЛОЖИТЕЛ: ЗА ИЗПЪЛНИТЕЛ:**

**ДИРЕКТОР НА ЦСМП –ВРАЦА**

**Д-Р ГАЛИНА ЛЕЩАРСКА**

**ГЛ. СЧЕТОВОДИТЕЛ:**

**ДАНИЕЛА ГЕОРГИЕВА**